CELEX: 62010CO0199
Language: sl
Date: 2010-11-22 00:00:00
Title: Sklep Sodišča (peti senat) z dne 22. novembra 2010.#Secilpar - Sociedade Unipessoal SL proti Fazenda Pública.#Predlog za sprejetje predhodne odločbe: Supremo Tribunal Administrativo - Portugalska.#Člen 104(3), prvi pododstavek Poslovnika - Člena 56 ES in 58 ES - Obdavčenje dividend - Pri viru odtegnjeni davek - Nacionalna davčna zakonodaja, ki določa oprostitev za dividende, razdeljene družbam rezidentkam.#Zadeva C-199/10.

Sklep Sodišča (peti senat) z dne 22. novembra 2010 – Selipar – Sociedade Unipessoal proti Fazenda Pública
      (Zadeva C‑199/10)
      „Člen 104(3), prvi pododstavek, Poslovnika – Člena 56 ES in 58 ES – Obdavčenje dividend – Pri viru odtegnjeni davek – Nacionalna davčna zakonodaja, ki določa oprostitev za dividende, razdeljene družbam rezidentkam“
      1.                     Pravo Skupnosti – Načela – Enako obravnavanje – Diskriminacija na podlagi državljanstva – Razmerje med členom 12 ES ter členoma
            43 ES in 56 ES (členi 12 ES, 43 ES in 56 ES) (Glej točki 23 in 24.)
      2.                     Prosti pretok kapitala – Omejitve – Davčna zakonodaja – Davek od dohodkov pravnih oseb – Obdavčenje dividend (člena 56 ES
            in 58 ES) (Glej točke od 36 do 38, 40, 41 in 43 ter izrek.)
      Predmet
      
         
               Predlog za sprejetje predhodne odločbe – Supremo Tribunal Administrativo – Združljivost nacionalne davčne zakonodaje glede
                  obdavčenja dividend, ki jih razdeli družba rezidentka družbi nerezidentki, katere delež v kapitalu družbe, ki razdeli dividende,
                  je manjši od 25 %, s členi 12 ES, 43 ES, 56 ES, 58(3) (postali členi 18 PDEU, 49 PDEU, 63 PDEU in 65(3) PDEU) ter členom 5(1)
                  Direktive Sveta z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic
                  (90/435/EGS) (UL L 225, str. 6) – Obdavčenje z davčnim odtegljajem s 15-odstotno stopnjo, določeno s konvencijo o izogibanju
                  dvojnega obdavčevanja, sklenjeno med zadevnima državama – Oprostitev dividend, razdeljenih družbam rezidentkam.
               
            Izrek
      Člena 56 ES in 58 ES je treba razlagati tako, da nasprotujeta davčni ureditvi, ki izhaja iz konvencije o izogibanju dvojnega
         obdavčevanja, sklenjene med državama članicama, ki določa davčni odtegljaj s 15-odstotno stopnjo v zvezi z dividendami, ki
         jih razdeli družba s sedežem v državi članici družbi s sedežem v drugi državi članici, nacionalna zakonodaja prve države članice
         pa glede tega odtegljaja določa oprostitev za dividende, razdeljene družbi rezidentki. Drugače bi veljalo le, če bi bilo mogoče
         pri viru odtegnjeni davek odbiti od davka, dolgovanega v drugi državi članici, v višini, ki izhaja iz neenakega obravnavanja.
         Predložitveno sodišče je pristojno, da preveri, ali z uporabo vseh določb konvencije o izogibanju dvojnega obdavčevanja in
         preprečevanju izogibanja plačila davkov na področju davkov od dohodkov, sklenjene 26. oktobra 1993 med Portugalsko republiko
         in Kraljevino Španijo, pride do take nevtralizacije neenakega obravnavanja.